Tiltale for overtrædelse af straffelovens § 119, stk. 1, vold eller trussel om vold mod person i offentlig tjeneste eller hverv
Ret: Retten i Aalborg (1. instans)
Faggruppe: Straffesag — Almindelig domsmandssag
Sagsemner: Forbrydelser mod offentlig myndighed;

/

RETTEN I AALBORG

D O M

afsagt den 25. januar 2022

Rettens nr. 2-4740/2021
Politiets nr. 5100-70308-00007-21

Anklagemyndigheden
mod
Tiltalte
født Dato 1972

Der har medvirket domsmænd ved behandlingen af denne sag.

Anklageskrift er modtaget den 22. juni 2021.

Tiltalte er tiltalt for overtrædelse af

straffelovens § 119, stk. 1, vold eller trussel om vold mod person i offent-
lig tjeneste eller hverv,
ved den 15. januar 2021 ca. kl. 13.05, under telefonsamtale med politiassi-
stent Vidne, at have truet om at udøve vold mod embedsdyrlæge Forurettede,
idet han udtalte at ”såfremt den kælling kom igen, ville hun blive skudt” samt
”at han havde lavet en aftale med nabo om, at hun ville bli-ve skudt i forbinde
med en vådeskudsulykke” eller lignende.

Påstande

Anklagemyndigheden har nedlagt påstand om fængsel.

Tiltalte har nægtet sig skyldig og påstået frifindelse, subsidiært at frihedsstraf
gøres betinget.

Sagens oplysninger

Der er afgivet forklaring af Tiltalte og af vidner-ne politiassistent Vidne og
Forurettede.

Forklaringer er lydoptaget og gengives ikke i dommen.

Kriminalforsorgen har foretaget en undersøgelse af tiltaltes personlige for-hold
og har i en erklæring af 17. maj 2021 udtalt blandt andet, at tiltalte er egnet til
at modtage en hel eller delvis betinget dom med vilkår om sam-fundstjeneste.

Std 75284



/

side 2

Rettens begrundelse og afgørelse
Vidnet politiassistent Vidne har sammenhængende, sikkert og tro-værdigt
forklaret, at tiltalte under en telefonsamtale den 15. januar 2021 har udtalt sig
som beskrevet i tiltalen eller lignende, og at udtalelserne angik Forurettede,
hvis navn dog ikke blev nævnt. Vidnets forklaring støttes blandt andet af
vidnets mail af 18. januar 2021 med beskrivelse af samtalen og desuden af
oplysningerne om tiltaltes forudbestående modsætningsforhold til Forurettede
i anledning af hendes besøg som embedsdyrlæge i tiltaltes landbrugsbedrift.
Det er på den baggrund bevist, at tiltalte under telefonsam-talen udtalte som
beskrevet i tiltalen eller lignende, at udtalelserne angik Forurettede, og at de
blev fremsat i anledning af hendes arbejde som em-bedsdyrlæge. Tiltalte, der
under de foreliggende omstændigheder må have indset, at hans udtalelser ville
blive anset for trusler og ville blive viderebragt til Forurettede, er derfor
skyldig i overensstemmelse med tiltalen.

Straffen fastsættes efter forholdets karakter til fængsel i 30 dage, jf. straffelo-
vens § 119, stk. 1.

Under hensyn til, at udtalelserne ikke blev fremsat overfor Forurettede selv
sammenholdt med, at tiltalte ikke tidligere er straffet og hans gode per-sonlige
forhold, finder retten det efter en samlet vurdering undtagelsesvis for-svarligt
at gøre straffen betinget med vilkår om samfundstjeneste.

Straffen skal derfor ikke fuldbyrdes, hvis tiltalte overholder de betingelser,
som er angivet nedenfor, jf. straffelovens § 62 og § 63, jf. § 56, stk. 1. Tiltal-te
skal herunder udføre samfundstjeneste i 40 timer.

Thi kendes for ret:

Tiltalte skal straffes med fængsel i 30 dage.

Straffen skal ikke fuldbyrdes, hvis tiltalte overholder følgende betingelser:

1. Tiltalte må ikke begå noget strafbart i en prøvetid på 1 år fra endelig dom.

2. Tiltalte skal inden for en længstetid på 4 måneder fra endelig dom udfø-re
ulønnet samfundstjeneste i 40 timer.

3. Tiltalte skal være under tilsyn af Kriminalforsorgen i prøvetiden.

Tiltalte skal betale sagens omkostninger.

Dommer



/

side 3

side 3




/